Regjistrimi i popullsisë në SHBA, shtohet edhe një pyetje për nënshtetësinë
Shtimi i i një pyetjeje për statusin e nënshtetësisë ka ngjallur debat.
Njëmbëdhjetë shtete amerikane po sfidojnë vendimin e administratës Trump për të shtuar një pyetje për nënshtetësinë në regjistrimin e popullsisë që do të kryhet në vitin 2020. Sipas Departamentit të Tregtisë, ky ndryshim do të bëjë të mundur një regjistrim më të saktë të popullsisë amerikane. Por, kundërshtarët thonë se kjo pyetje do të ketë efektin e kundërt, si p.sh. frikësimin e emigrantëve pa dokumenta. A jeni shtetas amerikan? Kjo është pyetja që do të shtohet gjatë regjistrimit të popullsisë në vitin 2020 dhe që prek thelbin e debatit për emigracionin në Shtetet e Bashkuara. , tha zëdhënësja e Shtëpisë së Bardhë, Sarah Huckabee Sanders. Ndërsa Shtëpia e Bardhë thotë se kjo do të siguronte një numërim të saktë të popullsisë, shteti i Kalifornisë paraqiti menjëherë një padi gjyqësore për ta kundërshtuar. , tha Sekretari i Shtetit i Kalifornisë, Alex Padilla. Regjistrimi i popullsisë në SHBA çdo dhjetë vjet, i ofron qeverisë të dhëna të rëndësishme për të planifikuar çdo gjë, që nga fondet federale dhe deri tek niveli i përfaqësimit në Kongres. Pyetja për nënshtetësinë ka qenë në pyetësor për gati 100 vjet, por u hoq në vitin 1950. Që nga ajo periudhë, popullsia e lindur jashtë Amerikës është rritur ndjeshëm. , thotë Xavier Becerra, prokuror i përgjithshëm i shtetit të Kalifornisë. Krahas Kalifornisë, dhjetë shtete të tjera paraqitën gjithashtu padi gjyqësore. Javës që kaloi, Sekretari i Tregtisë Wilbur Ross ishte shprehur në Kongres se po merreshin në konsideratë këto shqetësime. , deklaroi Sekretari Ross. Por, shtimi i nxituar i kësaj pyetjeje mund të kushtojë shumë, thonë organizatat aktiviste për hispanikët. , thotë Clarissa Martinez Castro, e organizatës “Unidos US”. Mbështetësit e këtij ndryshimi thonë se emigrantët nuk kanë pse t’i frikësohen. , thotë Dan Stein, i Federatës Amerikane për Reformimin e Emigracionit. Me këto argumenta duhet të përballen tashmë gjykatat amerikane gjatë dy viteve që kanë mbetur deri kur të bëhet regjistrimi i popullisë në Shtetet e Bashkuara.